Etter 1000-tallet forsvant motstandsretten fra lovene, trolig etter påtrykk fra konger og andre politiske ledere som oppfattet at slike lover innskrenket deres makt. Men senere oppstander og norske bønders mange klager til kongene i København over danske embetsmenns overgrep i Norge på 1500- og 1600-tallet, vitner likevel om at motstandsretten siden ble liggende i den norske folkebevisstheten som en grunnleggende rettighet.